Lahko začnemo?
Ste veseli, da vam je ime Magic Johnson?
-Takoj začutite pritisk, ne? -Ja.
Poznate ga, imate ga radi.
Pozdravite številko 32, Earvina Magica Johnsona!
Začenja se!
-Magic. Magic. -Magic.
Rad bi bil Magic Johnson.
Magic Johnson. Car. Mit. Legenda.
Magic Johnson je bil mojster podaj.
To je počel elegantno, kot čarodej.
Magic je to počel z nasmehom, z veseljem.
Ljudje so v njegovi družbi vzcveteli. Ustvarili so svojo mitologijo,
ker so bili v ekipi s tem mitičnim frajerjem.
Njegova tehnika…
Magic je podajal brez pogleda v smer podaje, kot da je jasnoviden.
Vsi pravijo, da je ligo NBA spremenil Michael Jordan.
Ne, spremenil jo je Magic Johnson.
Navijal sem za moštvo Chicago Bulls, ampak reči moram,
da je bil Magic sijajen.
Tu je! Čarodej.
Veste, da smo najboljši!
V galaksiji zvezd je sijal najmočneje.
V Los Angelesu to ni kar tako.
V L. A.-ju je še vedno najbolj priljubljen športnik.
Magica imajo radi vsi. Brez izjeme.
Ni bil Magic. Bil je Earvin Johnson ml.
Omenil sem Earvina in Magica.
To sta različni osebnosti.
Magic obožuje množice,
uživa v vzdušju… Rad je košarkar.
Earvin se pred tem rad umakne.
Earvin in Magic sta zelo različna.
Magic je pred kamerami prešerno nasmejan,
smeje se, uživa v pozornosti.
Earvin pa je zelo nepotrpežljiv
in hoče imeti vse pod nadzorom.
Grenil ti je življenje, kajne?
Ne kličemo ga Magic. Za nas je Earvin in včasih še kaj.
Earvin ne mara izgubljati. Nikjer.
Tudi ko igra damo.
Earvin Magic Johnson nikoli ni hotel ničesar dosegati zlahka.
In podarjenega mu ni bilo prav veliko.
Sreča se mi je hitro nasmehnila.
A enako hitro bi mi lahko obrnila hrbet.
Earvin je.
Ne kličem ga Magic,
ker je Magic nekdo, ki je igral košarko.
Nadjunak je.
Če je to Magic, potem sem to.
Johnson z dolgo podajo!
Johnson prodira proti košu. Verjetno je najbolj vsestranski košarkar ta hip.
Govori se, da ste igrali zadnjo visokošolsko tekmo
in da zapuščate Univerzo v Michiganu.
UNIVERZA V MICHIGANU 11. MAJ 1979
Ja.
Dvignem?
Ja, rad bi pozdravil vse soigralce iz ekipe.
Kako ste?
Rad bi vam zaželel dobro jutro. Vroče je.
In rad bi povedal…
Naporno je bilo.
Ker…
Marsikaj sem prestajal.
Študente, vse zanima, kaj bom naredil, ampak…
Bi navijači Michigan Stata lahko izgubili zvezdnika Earvina Magica Johnsona?
Zadovoljni ali razočarani…
Mnogi verjamejo, da bo Johnson prvi izbor letošnjega nabora lige NBA.
Najverjetneje ga bodo dobili Lakersi ali Bullsi.
NBA ZAČENJA NABOR
Tisti nabor so vsi spremljali z velikim zanimanjem.
POMOČNIK TRENERJA
Imeli smo priložnost, da dobimo Earvina Magica Johnsona.
Na koncu sezone 1978/1979…
MENEDŽER BULLSOV 1978–1985
…so metali kovanec za pravico do prve izbire.
Kovanec sta metali moštvi Lakers in Bulls.
Magic bi s svojim slogom Chicagu
dal nov zagon, če bi predčasno postal poklicni košarkar.
Nisem imel veliko časa za razmislek,
ampak napočil je skrajni rok, zato sem moral odgovoriti danes.
Govoril sem z Billom Sharmanom,
tedanjim menedžerjem Lakersov. Vprašal sem:
"Lahko stran kovanca izberemo mi?"
Naši navijači odločajo o tem, ali bomo izbrali cifro ali moža.
NBA-jev komisar Larry O'Brien bo vrgel kovanec.
Obe moštvi čakata pri telefonu. Menedžer Bullsov Rod Thorn je izbral.
Vedno sem izbral cifro.
Navijači so hoteli, da izberemo moža.
Chicago, kaj ste izbrali?
-Moža. -Chicago je izbral moža.
Komisar je v New Yorku vrgel kovanec.
Za Lakerse je bil človek…
MENEDŽER LAKERSOV 1982–1994
…ki bo spremenil njihovo usodo.
Kaj pričakujete, ko dajo nekomu vzdevek Magic?
Vrgli bomo kovanec.
Cifra!
Nekatere molitve Lakersov so uslišane.
L. A. ima prvi pravico do Magica.
LAKERSOM SE JE NASMEHNILA SREČA. JE MAGIC?
Dobro, torej prihodnjo sezono…
Danes bom zaprosil za izjemo. Postal bom profesionalec.
Točno poldne je.
25. JUNIJ 1979
Nabor je uradno odprt. Vse navijače vabim,
da sodelujejo pri izbiri in pripomorejo k uspehu.
Prvo izbira moštvo Los Angeles Lakers.
Los Angeles Lakersi izbirajo Earvina Magica Johnsona
z Univerze v Michiganu. 206 cm, 90 kg.
Earvina Magica Johnsona so danes na NBA-jevem naboru
Los Angeles Lakersi izbrali kot prvo izbiro.
Sem Earvin Magic Johnson,
ampak rodil sem se kot Earvin Johnson ml.
Ko so me Lakersi izbrali in sem v L. A.-ju stopil z letala…
O bog!
Moral sem dokazati, da lahko igram v ligi NBA in vodim Lakerse.
Nisem hotela, da gre.
Star je bil 19 let.
MAMA
Prvič bi bil zdoma, stran od družine.
Nisem vedela, kaj bo z mojim sinkom.
Lakersi so izbirali prvi. Vzeli so Earvina Magica Johnsona.
Vznemirljivega mladeniča.
Zelo prijeten je.
Spodbudil je vso južno Kalifornijo.
Vidite tole? To krvavim.
Če bi bil Superman, bi bil to S na mojih prsih.
Ampak nisem Superman. Sem Snooperman…
In to je moj simbol.
Tolpa Lakersov.
Za Magica sem prvič slišal leta 1978.
Ko je igral visokošolsko košarko.
In potem leto pozneje, 1979.
Ko so Lakersi dobili Magica Johnsona, je bilo navdušenje nepopisno.
Uspelo nam je.
Po prihodu Earvina Magica Johnsona se je govorilo, da bo igral
na tekmi poletne lige.
Na poti na tekmo sem trenerja vprašal,
koliko gledalcev je navadno na tekmi. Rekel je, da samo sto ali dvesto.
Pa so bilo vse polno. Tam je bilo 2500, 3000 ljudi.
Losangelešanov. Hodil je mimo.
Sledilo mu je na stotine otrok.
Čutili smo, da bo nekaj drugače. To se je čutilo v zraku.
Pripravljen bom, zlasti če bodo navijači tako krasni, kot so bili nocoj.
Navijači, boste tu?
Intervju s Cooperjem, prvič.
Oprostite.
BRANILEC
Michael Cooper. Los Angeles Lakers. Oziroma Dark Gable.
Oziroma Lockdown Motherfucker. Oziroma Buck Naked.
Sedeli smo v garderobi. Magic še ni prišel.
Torej, sedeli smo.
Pri Lakersih sem bil drugo leto.
Vedel sem, da se nekaj dogaja.
Vedeli smo, da je Magic na parkirišču…
CENTER
…ker smo slišali njegov stereo.
Imel sem velik stereo, ki sem ga prinesel iz Michigana.
Takrat sem poslušal Parliament-Funkadelics.
Njegov najljubši bend je bil Parliament-Funkadelic.
Toda Kareem je imel rad umirjeno glasbo.
Slišali smo tisto glasbo in nato je vstopil.
Blisk…
Kareem je molčeč človek. Ne govori veliko.
Samo pogledal me je in rekel: "Novinec, ugasni to škatlo!"
Vsem se je predstavil.
Rekel je: "Živjo, Magic sem." Ne Earvin Magic. "Magic sem."
Odvrnil sem: "Magic, jaz sem Coop. Kako si?"
Rekel sem: "Dobrodošel v ligi NBA, kujon."
ARENA FORUM INGLEWOOD, KALIFORNIJA
DOM LOS ANGELES LAKERSOV
Ko so Lakersi kupili Magica…
KAJ JE ŠLO NAROBE Z LIGO NBA?
NBA takrat ni veljal za zelo imenitno ligo.
Bil je družinska liga. Ni imel prav veliko denarja.
NBA V FINANČNI STISKI
National Basketball Association v 33. sezoni pestijo
čedalje manjši obiski tekem in slabša gledanost.
Znaka, da navijačem pohaja zanimanje.
Oktobra 1979 je bil NBA v težavah.
ŠPORTNI NOVINAR
Mamila, preveč črnih igralcev…
POSNETO PREJ
In tekem niso prenašali v živo.
Gledal sem jih pozno zvečer. Ponovitve.
PRIJATELJ IN KOMIK
Domačim sem naročal, naj mi ne povedo, kdo je zmagal.
NBA za najbolj gledani termin ni bil dovolj priljubljen.
Govorim z NBA-jevim komisarjem Larryjem O'Brianom.
Kakšna je prihodnost NBA-ja? Lani ste omenili veliko težav.
Na živce mi gre, da to tako pogosto slišim.
Liga je izgubljala denar in gledalce.
ŠPORTNI NOVINAR
To ni bil dober teden za NBA.
Liga je slovela kot nasilniška.
Zdi se, da se nasilje v NBA-ju stopnjuje.
Takrat so v NBA-ju dovolili pretepe.
PRIJATELJ IN IGRALEC
Kadar se je kaj zapletlo, so se stepli.
NBA je danes suspendiral krilnega igralca Los Angeles Lakersov,
Kermita Washingtona.
Spomnim se, kako je Kermit Washington v Forumu udaril Rudyja Tomjanovicha.
Zlomil mu je čeljust. Liga je dosegla dno.
NASILJE V LIGI NBA
To odvrača veliko belcev, veste?
Zakaj?
Med belci in črnci je po mojem konflikt.
Ne maram hoditi na košarkarske tekme s samimi črnimi igralci.
V ZDA je bilo 70 % prebivalcev belih.
ŠPORTNI NOVINAR
Ljudje doma niso hoteli gledati teh tekem.
NBA-JA SE RAJE ZNEBIM
Govorilo se je, da nekatera moštva propadajo.
Šlo je za preživetje.
Lahko preživimo še eno leto? Še en teden?
V začetni postavi Los Angeles Lakersov je…
Lakersi takrat niso veljali za prvake.
Ampak za kandidate.
West. West je sam. Russell se približuje.
Russell je bil sijajen!
LAKERSI SO IZGUBILI
Spomnim se prvega leta v Los Angelesu.
Članki o Lakersih so bili v časopisih na zadnji strani. Zadnji!
KOŠARKAŠKA KLINIKA VABLJENI!
Vozili smo se po soseskah in po mikrofonu vpili:
"Pridite gledat Lakerse. Pridite gledat Lakerse."
Lakerse so Bill Russell in Celticsi po letu 1960 porazili šestkrat zapored.
CELTICSI ŽE 11. NBA-JEVI PRVAKI
Izgubili smo veliko končnic. Igral sem v devetih.
Zmagali smo samo enkrat.
Tako na tleh še nisem bil.
Košarko sem hotel obesiti na klin.
ONESNAŽITE JEZERNIKE
Nismo imeli zmagovalnega moštva.
Imeli smo dobro moštvo. Zelo dobro sem igral.
Postal sem igralec leta, nismo pa se mogli potegovati
za osvojitev prvenstva. Ne brez pravih igralcev.
VADBENI TABOR LAKERSOV
Je Magic Johnson tvoj najljubši košarkar?
Nobene magije ne vidim.
Ne.
Tudi to smo danes slišali na letnem fotografiranju Lakersov
pred odhodom na vaje v Palm Springsu.
Od sezone 1979/1980 si veliko obetajo.
Ko sem v tabor prišel kot novinec…
Bil sem strahotno živčen.
Magic, pravite, da se morate prilagoditi razmeram.
Kaj mislite s tem?
Veste, obstaja ogromno
načinov igre in kombinacij za napad.
Pri obrambi moraš spremljati nasprotnika
in se naučiti, kako ga zadržati. Sem…
Magic Johnson je takoj po prihodu poskrbel za nekaj trenj v ekipi.
Kdo bo glavni? Kareem?
Ali Magic?
V ligi NBA imajo tradicijo fazaniranja novincev.
Starejši igralci so do novincev okrutni in čudaški.
Kareem je rekel: "Ej, hočem, da je Earvin Johnson moj novinec."
"Prav," sem rekel. Veste, mislil sem si:
"Zate bom naredil vse. Legenda si. Najboljši igralec v ligi NBA."
Časopis se mu moral k vratom prinesti ob sedmih ali pol osmih.
Med vsakim odmorom na treningu
je hotel dve plastenki vode in dva gatorada. Mrzla!
To me ni motilo.
Norm Nixon me je poklical k sebi. "Stari, počuti se bolj domače. Sprosti se."
Tarča je bil. Biti je moral previden.
Vadili smo.
Rona Boona sem moral zapreti pri skoku za odbito žogo.
Pogledal sem proti obroču in žogi,
on pa me je od zadaj močno udaril po glavi.
Samo smejal se je.
Ronnie Boone je vojak. Zamudil ni niti ene tekme.
Ron je bil stara šola.
GLAVNI TRENER
Neomajen. Samo pogleda te in se že vprašaš: "Kaj sem naredil?"
Zasebno ga imam rad.
Kot košarkar pa je prava podgana.
Ron se nikomur ni umaknil.
Novincu je verjetno hotel dati vedeti:
"Tukaj sem dvanajst let, zato mi ne delaj težav."
Potem je on zapiral mene.
Ron Boone?
Poglejva, kaj znaš.
Misliš, da ste izbrali napačnega?
Prav. Nekaj imam zate.
Stekel sem, kolikor hitro sem mogel, in ga udaril, kolikor močno sem ga lahko.
Ne bi me smel razjeziti, veste?
Razjezil me je.
K meni je stopil Jerry West.
Poklical me je na stran in rekel: "Magic, to mi je všeč."
Vprašal sem: "Kaj hočeš? Da košarko igra Earvin Johnson
ali da jo igra Magic Johnson?"
Rekel sem: "Raje bi videl, da Magic Johnson."
Če človek odrašča v majhnem kraju, kot je Lansing v Michiganu…
Naj vam nekaj povem.
Za Earvina Johnsona ni slišal nihče.
Kdo je to?
Če ste iz Lansinga… Morali ste se dokazati.
Če je bil kdo zelo dober, je moral to dokazati.
Moral sem dokazati, da fant iz Lansinga v Michiganu obvlada. Veste?
Lansing je mesto pridnih ljudi.
Ljudje so delali v avtomobilski industriji ali pa za državo. Le to dvoje je na voljo.
Moj oče je 30 let delal za General Motors. Nikoli ni zamudil ali izostal z dela.
Bil je varilec.
Zaradi isker je imel preluknjane srajce.
Mama je delala v šolski menzi.
Oba sta bila marljiva delavca.
Moj oče je bil tudi v vojski.
Otroka je naredil vsakič, ko je prišel domov.
Zato smo vsi v vrsti.
Michael Johnson.
Larry Johnson.
-Pearl Johnson. -Kim Johnson-Ray.
Evelyn Johnson.
Imam šest sester in tri brate. Najmlajši sem.
Klicali smo ga Junebug.
BRAT
Ne vem več, zakaj.
Vem le, da smo ga klicali Junebug.
Junebug. Ko je bil majhen.
Bil je pravi sonček.
Zdi se mi, da mu je vzdevek pristajal.
-Ni mu bil všeč. -Ne.
Dolgo se ga je držal. Še zdaj se zgodi,
da ga kdo, ko pride domov, pokliče: "Junebug!"
Ko je bil starejši, smo ga začeli klicati Earvin.
Imeli smo svoje igre.
Tiste eden na enega so bile težke.
Tepla sva se.
Se ravsala,
ker nobeden ni hotel izgubiti.
Kot otrok ni trpel slabega vedenja.
Včasih sva se tepla in se prepirala.
Tudi med tekmo.
O tem, kdo je zmagal in… Saj veste.
Ampak Earv je bil vztrajen.
Dosegel je, kar je hotel.
Šola na Main Streetu je bila v Lansingu meka.
Če si bil v Lansingu najboljši igralec,
si moral priti na to šolo.
Tam si bil lahko del nečesa večjega. Fantje so prihajali od povsod.
Če si izgubil tekmo, si lahko čakal dve uri, da si spet igral.
PRIJATELJ IZ OTROŠTVA
Ker so bile ekipe vedno pripravljene.
Za zmago smo tudi goljufali. Vse, da bi ostali na igrišču.
Izbral bom fante, ki bodo poskrbeli,
da bomo zmagali in bili ves dan na igrišču.
Igral sem v dežju, v snegu…
Ni bilo pomembno.
Od zore do mraka.
Potem sem začel igrati proti starejšim fantom in odraslim.
Tudi proti očetu in stricu.
Oba sta nad mano grešila osebne napake, ampak sta jih zanikala.
To sem moral požreti.
EARVIN JOHNSON ST. OČE
Nisem hotel, da bi se cmeril vsakič, ko bi ga kdo udaril, ga sunil v čeljust.
Rekli so, da je duševno in telesno dovolj močen, da lahko…
Da lahko prenesem vse udarce.
Nihče v soseski mi ni bil kos.
Na igrišču sem bil boljši kot drugi. Veliko boljši.
In hotel sem še več.
Moj zelo dober prijatelj…
ŠPORTNI NOVINAR
… je pisal članke o srednješolskem športu.
Decembra me je v petek zvečer poklical in vprašal,
ali sem že slišal za Earvina Johnsona.
Poročati sem moral o njegovi prvi tekmi.
50 : 49. Dosegel je 12 točk, ujel 10 žog in bil izključen zaradi osebnih napak.
EARVIN KDO?
V uredništvu so vsi hoteli vedeti, kakšen je Earvin Johnson.
ŠPORTNI NOVINAR
Rekel sem: "198 cm ima. Nekoč bo dober igralec, ampak na tekmi ni izstopal."
Premagali smo jih za točko, ob pisku sirene.
SREDNJEŠOLSKI TRENER
V garderobo je prišel moj brat.
Rekel je: "George, mogoče bo kdaj dober na regionalni ali državni ravni.
Za zvezno ligo pa ni."
Nisem se strinjal.
Usoda je hotela, da so me poslali poročati še o eni tekmi.
Igrali smo proti dobri ekipi iz Michigana.
Na domačem igrišču smo pometli z njimi.
Priigral je 36 točk, 20 skokov, 15 asistenc in 10 ukradenih žog.
Petnajstleten sem dosegel svoj prvi trojni dvojček.
Moj brat je prišel k meni in rekel: "George, zaradi njega boš pozabil
vse druge košarkarje s tega območja."
Takega nastopa še nisem videl.
In to je bila šele njegova druga srednješolska tekma.
Prišel je športni novinar in rekel: "Poslušaj,
takega nastopa še nisem videl.
-Rad bi ti dal vzdevek." -"Earvin, moramo ti ga dati."
Nekomu rečejo Biggie. Nekomu Dr. J.
Kaj pa Magic?
Nejeverno sem se zasmejal.
Krohotal sem se. "Že v redu.
Moji fantje me že ne bodo klicali Magic." Veste?
Čez dva meseca so vsi v Michiganu vedeli, kdo je Magic.
MAGIČEN JE! EARVIN JOHNSON
Ko sem v srednji šoli začel igrati košarko,
so vsi govorili o fantu iz East Lansinga.
KRILNI IGRALEC
Magic Johnson. Magic, Magic, Magic.
MAGIC KDO?
Rekel sem si: "Magic? To si moram ogledati."
Slišal sem za tistega mulca Earvina Magica Johnsona.
Kdo je ta tip? Earvin Magic Johnson.
BRANILEC
Nisem ga videl, sem pa stalno poslušal, kako izjemen košarkar je.
Tam je. Bodite pozorni na tri…
"Si videl tistega mulca v Lansingu?"
"Petnajstletnega črnca s Srednjega zahoda.
Magic ga kličejo. Si ga videl?"
Earvin Johnson, zelo iskan igralec ste.
Dobro mečete na koš, podajate, preigravate, zadevate.
Ugotavljamo, v čem ste najboljši.
Pa ne moremo pogruntati.
Ko so se časopisi razpisali o njem
in ga omenjali v velikih naslovih…
Takrat je postal vzornik.
Vsi so drli na njegove tekme.
SREDNJA ŠOLA EVERETT 1976
Vse dvorane so bile polne do zadnjega kotička.
Ni bilo mogoče dobiti sedeža.
Vstopnice so drago preprodajali, pošiljali dodatne policiste.
Njegova igra je bila nekaj posebnega.
Česa takega na košarkarskem igrišču še nisem videl.
Vse igrišče ga je bilo polno. Podajal je za hrbtom,
ne da bi pogledal. Vse je počel.
Earvin je bil zelo tekmovalen.
Uh, je bil tekmovalen.
Premagati so ga hoteli številni mulci. Belci.
Ne bom pozabil tekme proti Benton Harborju,
šoli iz Michingana z bogato košarkarsko tradicijo.
Vadili so prvi. Ko so odhajali z igrišča
in bi morali nanj stopiti mi, je nekdo vprašal:
"Kateri od vas je Earvin Johnson?
Samo da veš, jutri boš v težavah."
Moji soigralci so rekli: "Stari, samo naklada."
Jaz pa: "Počakajte do jutri zvečer."
9000 ljudi je prišlo. Tekma je bila razprodana.
Spomnim se, da mi je med igro nekdo pohodil zadnji del stopala
in me sezul.
Dve ali tri minute sem igral samo z enim copatom.
JOHNSON JE IGRAL Z ENIM COPATOM
V tistih treh minutah sem izvedel pet akcij.
Samo z enim copatom je tekel po igrišču, izvedel osupljivo potezo in dal koš.
Gledalci so podivjali.
Samo stopnjevalo se je.
Ko je trener Benton Harborja zahteval odmor,
je dvorana eksplodirala.
Rekel sem: "Poglejte rezultat."
Ni mi treba biti žaljiv. Samo na tablo poglejte.
MAGIČNI EVERETT ZMLEL BH
Nisem še videl,
da bi kakšen srednješolski športnik tako hitro napredoval. Ne prej, ne pozneje.
Vedel sem, da ne bo izginil.
Vem pa, da njegova mama ni bila navdušena
nad vzdevkom "Magic".
Pa vzdevek "Magic"? Kako ga sprejemate?
Nikoli mi ni bil všeč, ker je imel
tolikšen vpliv nanj.
Ljudje zaradi tega imena veliko pričakujejo od njega.
21. APRIL 1977
Na srednji šoli Everett smo imeli novinarsko konferenco. Bil je novica.
MAGIC JE IZBRAL MICHIGAN STATE
Prišli so z vseh krajevnih TV-postaj.
Dobro.
Kakšno vprašanje, preden začnem?
Prihodnje leto bom obiskoval Univerzo v Michiganu.
Michigan State.
Earvin Magic Johnson je baletni ansambel Spartans koreografiral
iz East Lansinga v Michiganu.
Magic Johnson prihaja z območja Lansinga.
Na to smo tu zelo ponosni.
Earvina Johnsona je rekrutiralo vse mesto, ne le univerza.
KOLEGA S FAKSA
Navdušenje, ki ga je izžareval…
Vse poslopje je prežemalo.
Bilo je…
Kar uročilo nas je.
ZAČENJA SE EARVINOVA DOBA
Magic Johnson obvladuje igrišče.
Igra nadzorovano, zelo spretno.
Sijajno podaja. Spartansi mu povsod sledijo.
Leto prej so imeli slabo sezono, toda večina igralcev se je vrnila.
Greg Kelser. Jay Vincent
in tudi jaz. Vsi smo dobro igrali. Rekel sem: "Lahko osvojimo Big Ten."
Komaj sem čakal, da se sezona začne.
Da bomo uživali v magnetni privlačnosti in tovarištvu.
Takoj smo se ujeli.
Preprosto smo uživali.
V garderobi smo imeli stereo in gramofon.
Ko se je pridružil, je vse skupaj prevzel. Mi smo samo opazovali.
Posvojili smo pesem Jimmyja Castorja Buncha
z naslovom "Potential."
Potencial. Črkuje se P-O-T-E-N-C-I-A-L. To smo črkovali.
Bili smo mlad klub, ki se poskuša znova uveljaviti.
Igraj s polnim potencialom. Koliko ekip nas lahko premaga?
Earvin se je videl kot didžej.
Njegov vzdevek je bil EJ didžej.
EJ DIDŽEJ: ŠALE, PLES IN DILANJE.
EJ didžej.
EJ didžej. Ja.
Ob prostih dnevih je didžejal.
Z glasbo se je spodbujal pred vsako tekmo.
Ne vem, kakšen navdih je našel v glasbi,
ampak potem je trojne dvojčke dosegal kot za šalo.
Nato sem začel didžejati v vseh krajevnih klubih.
Za to so mi plačevali.
Napočil je zadnji dan pred božičnimi počitnicami.
Šli smo v znameniti nočni klub Dooley's.
-Tam se je žuralo. -Vsi iz kampusa so šli tja.
Takrat je bil zelo "in".
Ampak me nismo bile družabne, nismo počele teh stvari.
Takrat smo prvič lahko bile odrasle.
Stran od domačih, se družile, popivale, se zabavale.
Pozdravit nas je prišla neka mladenka.
Takoj za njo je bila čudovita,
prekrasna mladenka Cookie. Predstavila nam jo je.
Pozdravili smo se. Srečala sem druge prijatelje. Plesali smo, uživali.
Odšla je…
In jaz sem rekel…
"Moram jo spoznati."
Takrat sta izšla komada "Jamaica Funk" in "Ring My Bell".
Gledal sem jo plesati na plesišču.
In Cookie je znala plesati.
Jay me je ves čas dregal:
"Ej, če ne dobiš njene telefonske…"
-Nato so se prižgale luči. -Vsi so odhajali.
Odpravljala sem se.
Stal sem pri vratih, ker te priložnosti nisem smel zamuditi.
Ko sem šla mimo njega, je rekel: "Hej, daj mi telefonsko."
"Rad bi dobil tvojo telefonsko, da bi po božičnih počitnicah
lahko šla ven, če si za."
Zasmejala sem se:
"Ne boš si zapomnil mojega imena in se me spomnil poklicati."
-Rekel sem: "Poklical te bom." -Dala sem mu številko in rekla:
"Že, ampak se ne boš spomnil, kdo sem."
Indiana preigrava na polovici igrišča…
Michigan je igral na božičnem turnirju.
Tekmo sem gledala z mamo. Rekla sem:
"Mami, tisti mi je ob odhodu rekel za telefonsko."
"Ne boš se me spomnil," sem mu rekla. Na ta račun sva se dobro nasmejali.
Vrnila sem se prej, ker sem se morala prijaviti na nekaj predmetov.
Ko sem vstopila v sobo,
je zazvonil telefon.
Dobesedno, vstopali sva s prtljago,
ko je zazvonilo. Oglasila sem se. Bil je on.
Rekla je: "Mislila sem, da ne boš poklical."
Spraševala sem se, kako je vedel, da sem pravkar vstopila v sobo.
Da sem že nazaj, ker so še počitnice.
Delal sem se samozavestnega: "Ja, take stvari pač vem."
Ni vedela, da sem klical vsak dan, po petkrat na dan.
Izvedel je, da imam 20. januarja rojstni dan.
Vprašal me je, ali me sme za rojstni dan peljati ven.
Pomislila sem: "Vau. Dobro."
Bila sem presenečena in vznemirjena.
Doma sem rekel očetu:
"Za prvi zmenek hočem obleči obleko."
Rekel je: "Opa, zelo ti mora biti všeč.
Kako dolgo jo poznaš?" Jaz pa: "Ne poznam je še."
Na večerji sva se imela krasno.
Takoj sva postala dobra prijatelja.
Zlahka sva se pogovarjala.
Pogovarjala sva se v restavraciji.
Nato sva šla k mojemu stricu.
Sedela sva, poslušala glasbo in se še pogovarjala.
Cookie je bila čudovita.
Hotela je diplomirati, bila je enako zagnana kot jaz.
Name je največji vtis naredilo to, kako trezno razmišlja.
Bil je kul, duhovit in normalen.
V to sem se zaljubila.
Prvi meseci so bili neverjetni.
S Cookie sva se imela čudovito.
Na poti sem se vso noč pogovarjal z njo po telefonu.
Pravzaprav sva zaspala,
ne da bi odložila slušalko.
Zaspala sva med pogovorom.
Ob dveh ali treh zjutraj.
Mislim, da sem zanj pomenila nekoga,
ob katerem se je lahko vedno sprostil, v katerem je našel oporo.
Kadar je zmagal, izgubil, bil zelo utrujen ali bolan.
Karkoli sem potreboval… Še preden sem to začutil, je rekla: "Hej, utrujen si.
Ulezi se na mojo posteljo. Študirala bom."
Zato sem se tudi jaz zaljubil vanjo.
Zaradi tistih trenutkov na univerzi sva nekaj gradila skupaj.
Bil je središče univerzitetnega košarkarskega moštva.
Zato ni bilo preprosto.
EARVIN ČARA Z VSTOPNICAMI
Po začetku sezone je bil pritisk še večji.
EARVIN = DVIG PRODAJE VSTOPNIC
Pred tekmo se je strogo držal svojega režima.
Glede prehrane, miru…
V temni sobi je poslušal glasbo.
Jaz sem hodila na košarkarske tekme in ga včasih počakala po tekmi.
Vedno mi je rekel, naj se vrnem v študentski dom, da bo prišel tja.
Nista se pogovarjala ali šla domov.
Odsekal je: "Pokličem te, ko pridem domov. Adijo."
Rekla je: "Zakaj ne bi počakala? Punce vseh drugih igralcev čakajo."
Odvrnil sem, naj gre v dom, da se vidiva pozneje.
Takrat sva se prvič sporekla.
Vsi so poskušali govoriti z Earvinom.
Vsa dekleta: "Earvin. Hočem Ear…"
Ne, ne Earvina. "Magica hočem. Magica."
Dekleta so bila prav povsod.
Nekoč sem v njegovem avtu na tleh zagledala slike,
kako neko punco pelje plesat.
Postala sem sumničava.
Rekel je, da je samo prijateljica, da jo je peljal ven, ker se je razšla s fantom.
Nisem mu verjela.
-Bila je zelo prizadeta. -Ja.
-Zelo. -Hudo prizadeta.
Vedele smo, koliko…
-Vedele smo, kako se počuti. -Ja.
-Da ga ljubi. -Ja.
To jo je strahotno prizadelo.
Videla je, da se dobivam z drugimi.
To ni metalo dobre luči name.
Rekla je: "Ohladil si se. Tudi jaz se bom dobivala z drugimi."
-To mi ni bilo všeč. -Sporekla sva se. Rekla sem:
"Ne moreš imeti obeh. Hoditi na zmenke z njo in z mano."
Rekel je, da ne hodi z njo, jaz pa sem hotela, da se odloči. Ona ali jaz.
Rekel je, da se ne bo. "Potem se bom pa jaz. Konec je."
Spomnim se, da sva se takrat veliko družila.
Stala sva in se pogovarjala. Rekel sem: "Earvin, veš,
v neki telovadnici v ZDA je 207 ali 210 cm visok fant,
ki ima enake spretnosti kot ti.
Te bo prekosil?"
Leto pozneje sva se spet nekje pogovarjala.
Rekel je: "Trener,
se spomnite, kako ste mi rekli, da me bo nekdo prekosil?
Našel sem ga."
Na koncu mojega prvega letnika
so sklenili povabiti najboljše visokošolske košarkarje,
da bodo predstavljali ZDA.
Prvi dan vadbe sem ga videl metati na koš.
Zadel je tridesetkrat zapored.
Rekel sem si: "Opa, ta frajer pa zna metati."
Pred tekmo nisem vedel prav veliko o njem.
Le da je nadarjen košarkar.
In da ima vedno na rami velik stereo.
KRILNI IGRALEC
Takrat sem od blizu videl Larryja Birda.
Tekma se je začela in podajala sva brez pogleda v smer podaje.
Začel je zadevati z dolgimi skoki.
Earvin Johnson… Samo poglejte!
Enkrat sem brez pogleda podal žogo Larryju.
Ujel jo je in mi jo brez pogleda vrnil.
Jaz sem zabil koš. Množica je podivjala.
Potem sem se vrnil in vsem povedal,
da je Larry Bird prava stvar.
Naslednjo sezono
je z ekipo priigral 33 zmag in nobenega poraza.
33 in 0.
V Big Ten smo se morali spopasti s kupom dobrih igralcev,
ampak tako nadarjen, kot je bil Larry Bird, ni bil nobeden.
Bird je bil morilec. Odtehtal je za vso ekipo Indiana Stata.
In Magic je…
Sprva se nista marala, ker sta bila tekmeca.
Bil je na naslovnici Sports Illustrated, Basketball Weeklyja.
SKRIVNO OROŽJE UNIVERZITETNE KOŠARKE
BIRD VZLETA
V vseh košarkarskih revijah. Postal je univerzitetni košarkar leta.
Rekel sem, da bi moral to postati jaz, a nič hudega.
Gotovo je bil.
Toliko kot jaz.
Statistika njegovega prvega leta je neverjetna.
Težko je, ko se pogledaš v ogledalo in vidiš nekoga, ki igra kot ti.
Zmagovati si je želel enako močno kot jaz.
Bil je tekmovalen. Jaz pa tudi.
Takrat nisva slutila,
kaj se bo zgodilo.
Ampak vedel sem, da ga bom pogosto videl.
14. zmaga Arkansasa zapored. To sezono ima 25 zmag in štiri poraze.
Indiana State pa 31 zmag.
Leta 1979 sem bil guverner Arkansasa.
Prvo leto.
Arkansas je v končnici igral proti Indiana Statu.
Nihče ni hotel, da Arkansas premaga Indiano…
42. PREDSEDNIK ZDA
Z izjemo Arkansašov.
V končnici so hoteli Birda in Magica.
Organizator Indiana Stata je bil zelo izkušen.
Zmanjkovalo je časa. Žogo si je podal v levo roko
in vrgel. Od table se je odbila v koš. Zmagali so.
Tekma je bila neverjetna.
Pogledal sem človeka ob sebi in rekel:
"Bog hoče, da v končnici igrata Magic in Larry Bird.
Božji volji pač ne moremo oporekati."
Pomerila se bosta Indiana State in Michigan State.
Sem Bryant Gumbel in navijači norijo.
Končnica NCAA med Michigan State in Indiana State
je bila božanska.
44. PREDSEDNIK ZDA
Na njej sta nastopila dva velika talenta.
Magic Man, Earvin Johnson,
proti Birdu, Larryju Birdu, z Indiana Stata.
Televizor ste prižgali le, če so govorili o Magicu in Birdu. To pa je bilo povsod.
Magic Man
proti kmetavzu iz French Licka v Indiani, Larryju Birdu.
Vsak je bil karizmatičen po svoje.
Ljudje so bili razklani. Za koga naj navijajo?
Ne slepimo se, to je imelo tudi rasne podtone.
Belec z indianskega podeželja.
In mestni črnec.
Metala sta za zlato, za največjo nagrado.
Vse se je vrtelo okoli njiju. Nasprotja se privlačijo, kajne?
Imeli ste črnca in belca. Nasprotji.
Michigan State in Indiana State.
Njun slog igre, nasprotje.
Bila sta najboljša igralca v državi.
Zmagal je lahko le eden. Okronali so lahko le enega.
Kolikokrat v končnici dobite tako kombinacijo?
DOBRODOŠLI V KRALJESTVU MAGIJE
Spartansi nocoj sezono končujejo s težko tekmo
proti neporaženim Indiana State.
To bo zadnji univerzitetni nastop Larryja Birda,
verjetno pa tudi Earvina Magica Johnsona.
Tekme sem gledala, tudi ko sva se razšla.
To je bil del vsega tega.
Še vedno sem bila zaljubljena vanj.
Ni zares priznal, da hodi s tisto drugo,
zato sem mislila, da bova morda spet skupaj.
Toda ko so šli na NCAA…
Tekmo sem gledala po televiziji. Na tribuni sem zagledala njegovo mamo.
In bila je ob njej. To me je strahotno pobilo.
Ko sem na tekmi zagledala tisto dekle na sedežu, na katerem bi morala biti jaz.
To je bilo mučno gledati.
Zelo mučno.
Michigan State ima posest. Donnelly je na obrambni polovici.
Mnogi menijo, da bo zgodnji nadzor bistven za zmago na tej tekmi.
Vedeli smo, da bo težko,
vendar smo verjeli vase.
Sklenili smo, da ga bosta ves čas pokrivala dva igralca.
Ne dajte mu manevrskega prostora.
Stiskajo ga v sendvič. Ne more do žoge.
Bil je izvrsten strelec.
Hoteli smo mu dihati za vrat, da ne bi imel nobenega prostora.
Obkolili so me,
zato sem moral metati iz težjih položajev kot sicer.
Johnson, tri na enega.
Prihaja. Alley-oop. To je Greg Kelser.
Drugi polčas smo začeli s 16 točkami prednosti.
Nato pa se je vse spremenilo.
Earvin Johnson pritiska za Michigan State.
Magic Johnson je naredil tretjo osebno.
Bilo je težko, ker je Earvin v prvem polčasu dobil tri osebne.
Tam je velik branilec ob velikem…
Kelserjeva četrta osebna.
Lahko bi prevzeli nadzor.
Greg Kelser je prislužil četrto osebno. Jurišali so nad nas.
Bird.
52 proti 46.
Vedel sem, da moram za zmago organizirati akcije.
Johnson. Magic Johnson ima žogo.
Zadnja akcija. Žoga je pri Earvinu.
Vrže jo čez glavo čez tri četrtine igrišča…
Kakšna podaja!
…do Kelserja, ki zabije koš za zmago.
Konec je.
Državni prvak 1979 je moštvo univerze Michigan State.
Dali smo vse od sebe.
Ves naš trud je bil poplačan.
Toda le eden je lahko…
To je bil in je še vedno eden mojih najbolj bolečih porazov.
Še vedno najbolj gledana tekma v zgodovini univerzitetne košarke.
Čeprav je minilo že dobrih 40 let.
Dosegel sem cilj in uresničil sanje.
Na letu nazaj sem vedel, da zapuščam Michigan State.
Duševno in telesno sem bil nared za profesionalno košarko.
MAGIC ZAPUŠČA MSU EARVIN JOHNSON GRE MED PROFESIONALCE
Na kolidžu smo štiriletni načrt
uresničili v dveh letih. Narediti moram naslednji korak.
Poglejmo, kaj zmorem v ligi NBA.
Odrekam se marsičemu.
Faks je… Odrekam se študentskemu življenju,
priložnosti za veliko zabave.
Marsičemu.
Osvojil je pokal NCAA in že naslednje leto
odšel v Kalifornijo.
Jaz sem sklenila diplomirati,
se odseliti in v življenju začeti novo poglavje.
Na večer svojega prvega dne…
12. OKTOBER 1979
Želim, da veste, da nasmeh tega moškega
razsvetli televizijske zaslone v vsej državi.
Imel sem tremo.
Hotel sem poskrbeti, da se bom zmogel umiriti.
Gledate debi Magica Johnsona z Los Angeles Lakersi.
Magic Johnson je zgrešil pod košem.
Žoga je na parketu. Klobčič teles.
Johnson se izvije, a mu dosodijo korake.
Kar slišim, kako nekateri navijači govorijo: "Kaj sem rekel?
Magic Johnson v ligi NBA ne zmore igrati obrambe."
V drugi četrtini sem se umiril.
Žogo je prestregel Magic. Prihaja od zadaj.
Finta. Podaja. Začenja se.
Pet.
Johnson vrača Kareemu.
Odločilna akcija. Ford žogo pošilja Kareemu.
Horog.
In Lakersi so zmagali!
Kareem Abdul-Jabbar je Los Angeles Lakerse pripeljal do zmage.
Magic Johnson se veseli,
kot da so osvojili prvenstvo NCAA.
Magic je začel teči in skakati. Vsi smo bili veseli.
Veseli, ker smo zmagali. Magic pa, ker je videl.
Videl je zametke prvakov.
Vstopil sem v garderobo in Kareem je rekel:
"Novinec, da tega ne ponoviš.
Še 81 tekem je pred nami."
Če bi se čustvom tako prepustili
ob vsaki zmagi, bi nas do božiča pobralo.
Uperil je prst vame. Vrnil sem mu.
"Če boš še 81-krat tako zadel,
ti bom še 81-krat tako skočil v objem."
In nenadoma smo začeli zmagovati.
Američane je nekdo navdušil.
Ta moški. Magic Man, g. Johnson.
Omogočil mi je, da sem spremenil svojo podobo,
da smo začeli zmagovati. Lahko sem se začel smehljati.
Bil je igralec, ki smo ga potrebovali.
Namesto hladnosti je v modi navdušenje.
Osvežilno, ni res?
Fantje se imajo radi.
-Smo skupina fantov… -Prijatelj.
Samo majico je premogel. Zdaj pa nosi svilene srajčke.
Samo poglejte ga.
Ko so Lakersi začeli zmagovati,
je to Losangelešane povezalo.
Vsi so menili, da je njihov junak.
V Magica Johnsona in njegovo igro sem se zaljubil.
In v to, kako je znal očarati novinarje in javnost.
Ne le ameriški črnci, črni otroci in najstniki…
KRILNI IGRALEC
V Magica se niso zaljubili le oni.
V Magica Johnsona so se zaljubili tudi beli Američani.
Zaljubili so se vanj, bil jim je za zgled, v navdih.
To je bilo kar neverjetno.
Forum je bil v Inglewoodu.
Odraščal sem blizu, a do vstopnic nismo mogli.
Nekako smo se morali pretihotapiti noter. Stekli smo v predor.
Mimo varnostnikov.
Prišli smo v areno in se usedli.
Začenja se.
Česa takega še nisem videl.
Nisem še videl takega velikana voditi žoge po igrišču,
nadzorovati tempa, usmerjati napada.
Tako kot on ni igral nihče.
Bil je vsestranski, lahko je igral vse položaje.
Bil je 206 cm visok organizator. Takrat je bil edini.
Magic zažiga in to ve.
Kakšna podaja Cooperju, ki je zadel!
Podaja brez pogleda. Ampak…
Earvin bo izvedel sijajno podajo brez pogleda.
Pogleda sem, žoga pa gre tja, za hrbet.
Podaja izza hrbta in koš!
Vedno podajam brez pogleda.
Med nogami, za hrbtom.
Gledalci so na nogah.
Magic je bil eleganten, frajerski.
Igral je z velikim veseljem, navdušenjem.
Bil je moj najljubši igralec. Lakers je postala moja najljubša ekipa.
Ljudem je bil vzornik.
Občudovali so ga z obeh strani.
Hoteli so biti kot on.
Vsi poznajo veselega Magica. Nasmejanega moškega.
Mislijo, da… Mogoče mislijo, da mu nikoli nič ne spodleti,
da nima težav.
Vsak dan se smeje in vse je rožnato.
Ampak tudi on ima slabe trenutke.
Earvin Johnson je drugačen.
Magic je tukaj, Earvin pa tukaj.
Prvo leto sem imel hudo domotožje,
zato je bil moj račun za telefon astronomski.
Ves čas nas je klical.
Skoraj vsak dan. Ali vsak drugi dan.
Nisem še bil ločen od družine.
Oče in mama sta šla na vse moje tekme.
Bil sem samo 15, 20 minut od faksa.
Lahko sem šel domov na kosilo.
Potem pa nič več.
Mama me ni mogla več objeti.
In tudi od očeta nisem mogel več dobiti nasveta.
Tu je senzacionalni novinec Earvin Magic Johnson.
Težko je igrati daleč od doma.
-Kajne? -Ja.
Ne slišiš, kako domača publika navija zate.
Forum je bil v Inglewoodu.
Earvin je živel blizu, v nekakšni osami.
MAGICOV AGENT
Vračal se je v dvosobno stanovanje.
Ves čas sem bil v stanovanju, ker sem se bal.
Bal sem se Los Angelesa, ker je bil tako velik.
Kaj pa družabno življenje?
Vem, da garate.
-Ja. -A imate tudi prosti čas.
Ja.
Pazili so name.
Norm Nixon mi je rekel, naj bom previden.
Vsi so poskušali
spoznati športnike. Rekel sem si: "V redu."
Biti moraš previden.
Ugotoviti moraš…
So ljudje iskreni? Si jim zares všeč?
Greš lahko ven in se sprostiš?
Zelo težko je.
Srečno. Vam in moštvu Lakers.
-Lepo je bilo. -Hvala za obisk.
G. Earvin Magic Johnson. Hvala.
Novinec iz Michigana,
ki ni mogel zaupati ljudem.
Ko je bil v Los Angelesu prvo leto, je moštvo kupil Jerry Buss.
Leta 1979 so se dr. Jerryju Bussu uresničile sanje.
Postal je lastnik športne ekipe. Odštel je rekordnih 67,5 milijona dolarjev
ter postal lastnik LA Lakers, LA Kings in donosne arene LA Forum.
Vedel je, da sem daleč od doma. Rekel je: "Ej, mladenič.
Ko se bomo vrnili iz vadbenega tabora,
boš šel eno soboto z mano v USC na tekmo ameriškega nogometa."
Po prvi tekmi na USC-ju
sva se začela zares družiti.
Po tekmah Lakersov sva hodila na kosila in večerje.
Dobivala sva se v restavraciji,
se družila, pogovarjala.
Začel me je vabiti k sebi domov.
Zaupal mi je vstopno šifro, da sem lahko prišel, kadar sem hotel.
Ves čas sem hodil tja.
Ure in ure sva igrala biljard. Zapolnil je praznino.
Poklicala sem ga in rekla:
"Boste pazili na mojega sinka?"
Dr. Buss je rekel: "Ga. Johnson, poskrbel bom zanj."
Laže mi je bilo pri srcu,
ker sem vedela, da ima nekoga, s katerim se lahko pogovori, nekoga,
ki bo skrbel zanj.
BUSS GA JE SKORAJ POSVOJIL
Zelo sta se zbližala.
Jerryju je bil kot sin.
Punčica njegovega očesa.
Johnson se je kar pojavil.
KONČNICA LIGE NBA, 1980
Sunsi so se preveč sprostili. Dosegli bi lahek koš. A Magic jim ni dal.
Ima žogo. Podaja jo Kareemu. To bo mogoče dovolj.
Ta mladenič ima karizmo.
Kot novinec ima sijajno sezono.
Los Angeles Lakers so novi prvaki…
…zahodne konference. Kareem Abdul-Jabbar je dosegel 38 točk.
Magic Johnson jih je dodal 20.
Mešalo se mi je.
Leto prej sem osvojil prvenstvo NCAA,
prvo sezono v ligi NBA pa sem prišel v finale lige.
Prvenstvo lige NBA je del losangeleške športne scene že osem sezon.
Lakersi so vedno prišli v končnico,
toda pred finalom ali v finalu so klonili.
Spodbujali smo se:
"Dobro, to moramo narediti. Moramo."
KRILNI IGRALEC
Tisti teden so razglasili najboljšega novinca.
BIRD JE PREPRIČLJIVO NAJBOLJŠI NOVINEC.
Mislil sem, da bo izid tesen. Ni bil. Bil sem osupel.
BIRD – 63 GLASOV
JOHNSON – 3 GLASOVI
Ko sem izvedel, da je Larry Bird tako prepričljivo zmagal, mi to ni bilo všeč.
NAVIJAČI KRITIZIRAJO ODLOČITEV
O mojem prvem letu so vsi govorili:
"Zna podajati in voditi igro, ampak Larry Bird da veliko več košev."
Govoril sem si: "Znam zadevati, ampak to ni moja vloga."
Tega nisem hotel ves čas poslušati.
V finale lige NBA sem prišel ves našponan.
Philadelphia je Boston Celtics premagala 4 : 1.
Julius Erving je dal v povprečju 25 točk.
Pokriti bodo morali Doctorja.
Imeli so dobro ekipo. Dr. J.-ja in Chocolate Thunderja, Darryla Dawkinsa.
Navijal sem za Philadelphia 76erse.
Na steni sem imel plakat Dr. J-ja.
Navijal sem za Philly, za Dr. J-ja.
KRILNI IGRALEC
Vsi smo želeli, da postane prvak. Ampak ne proti nam.
…se začenja. Žogo je dobil Dawkins.
Ta serija je bila zelo izenačena.
Vedeli smo, da bo Philadelphia trd oreh,
ampak nam v prid je govorilo to, da nihče v ligi ne more ustaviti Kareema.
Dawkins ne more…
-Bil je neustavljiv. -Soigralcem sem rekel:
"Pripravljen bom na svojo nalogo."
Do Magica, ki podaja Kareemu…
Na peti tekmi v Forumu je bilo tesno.
Tekma je bila pomembna, ker bi lahko povedli tri proti dve v tekmah.
Kareem je poškodovan.
Kareem Abdul-Jabbar je poškodovan. O tem ni dvoma.
Kareem si je sredi tretje četrtine zvil gleženj.
Brez njega bodo v zelo velikih težavah.
Zmagali smo. V tekmah smo vodili tri proti dve.
Prosim, dajte mu malo prostora.
Bilo je katastrofalno.
Kareem je bil naš kapetan, vedno je bil z nami.
Profesionalen v vsakem trenutku,
tudi če je imel migreno. Držali smo pesti.
Vedeli smo, da bo igral, če bo lahko.
Naslednje jutro smo leteli v Philly.
Na letališču so rekli: "Ste slišali?"
Jaz pa: "Kaj?"
Zdravniki so sporočili, da je tako poškodovan,
da na šesti tekmi ne bo igral.
Najboljšega strelca v zgodovini ne bo z nami.
Kako bomo brez Kareema premagali Philadelphio?
Sedeli smo. Videlo se je, da smo vsi napeti.
Živčni.
Nihče ni govoril, kar je bilo čudno.
Kako bomo to naredili brez kapetana? Niti z nami ne bo šel.
Grozno bo.
Vsi so bili nesrečni, ker Kareem ni mogel igrati.
Rekel sem si: "Nekaj moram narediti."
Kareem je navadno sedel na 1A.
Na sedežu 1A je sedel samo eden.
Kareem je sedel v prvi vrsti,
Magic in jaz pa v drugi.
Sedim v drugi vrsti, ko se Magic usede na Kareemov sedež.
Obrnil se je in nas pogledal.
In rekel:
"Brez strahu, Earvin Magic Johnson je tu."
Vam in vsej ekipi bom pokazal, kaj zmorem.
Prevedla Polona Mertelj